Lav et referat af nedenstående tekst:

Tekst:
Torsdagens runde startede som lyn og torden for Søren Kjeldsen. Fire under par for de tre første huller. Birdie, birdie og eagle. Og hvorfor ikke gøre kunsten efter på fredagens runde? Det var rent faktisk hvad der skete fredag. Scorekortet viser også samme totale score med fem under par for dagens runde. Den samlede total på 10 slag under par placerer nordjyden på en øjeblikkelig 7.plads, alle er dog ikke i klubhuset endnu efter fredagens runde. Søren Kjeldsen er to slag efter den førende Paul Lawrie. Men fortsætter nordjyden sine kopier, så er der gode chancer for at lægge førerfeltet bag sig og indtage en topplacering.

Referat:
Søren Kjeldsen lavede en nærmest tro kopi af torsdagens scorekort til Irish Open. Den nordjyske golfer er samlet ti under par og ligger nummer syv.